चोरी की बाइक बेचने जा रहा आरोपी गिरफ्तार, पुलिस ने रिमांड पर लिया
लुधियाना| चोरीकी बाइक बेचने जा रहे आरोपी को थाना सदर पुलिस ने गिरफ्तार किया है। आरोपी का नाम सचिन कुमार है, वह शहीद भगत सिंह नगर धांधरां रोड का रहने वाला है। पुलिस ने आरोपी को अदालत में पेश करके रिमांड लिया है और पूछताछ कर रही है। पुलिस के अनुसार 1 मार्च को इलाके में गश्त के दौरान सूचना मिली कि आरोपी चोरियां करने का आदी है। वह चोरी की हुई बाइक को बेचने के लिए जा रहा है। इस पर सब तहसली गिल के पास नाकाबंदी करके आरोपी को चोरी की बाइक समेत गिरफ्तार कर लिया। पुलिस आरोपी से पूछताछ कर रही है कि उसने और कितनी वारदातें की हैं, साथ ही इस गोरखधंधे उसके अन्य साथियों का भी पता लगाया जा रहा है।
hin_Deva hin_Deva